Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 495

9. Módszertani ajánlások 9.1. Javaslatok a tanterv adaptálására, felhasználására a helyi tantervekben A helyi tanterveket az iskola sajátosságainak, személyi és tárgyi feltételeinek, illetve szakképesítésének figyelembevételével kell kialakítani. Az óraszámokon a szabadon tervezhető órák terhére változtatni lehet. A modultérkép figyelembevételével a szakmai alapozó oktatás hatékonysága növelhető. A tanév során a modulok sorrendje felcserélhető, több modul párhuzamosan és integráltan is feldolgozható, de a modulok zárásaként fontos az összegzés, a rendszerezés. A modulokon belüli témák mennyiségének meghatározása, ütemezése szaktanári feladat. A tantervben az ajánlott tevékenységekhez feltüntetett ajánlott projektek adaptálhatóak a „Szakiskolai fejlesztési program” tananyagfejlesztéséből. 9.2. Javaslatok az egyes tananyagrészek fejlesztő- és alkalmazásközpontú feldolgozására – élményszerű, változatos, felfedező-felismerő, tapasztalatszerző, aktív tanulási folyamat – tanár és tanuló együttes tevékenysége – kooperatív módszerek alkalmazása – projektmódszer alkalmazása (technikai projektek) – differenciált csoportmunka alkalmazása a felzárkóztatás elősegítésére – a tanórai munka kérdés-feleletes feldolgozása, irányítottan megfigyelő, elemző, ötletrohammal való feldolgozása – a módszerek szükség szerinti keverése, amelyek igazodnak a tanulók igényeihez – önálló, otthoni kreatív feladatokra való ösztönzés vagy feladatok otthoni befejezése – a szakmacsoport tevékenységéhez kapcsolódó múzeumok és kézműves műhelyek látogatása – beszélgetések, interjúk készítése a szakmacsoport neves képviselőivel – a szakmacsoport tevékenységeihez kapcsolódó filmek megtekintése – a szakmacsoport tevékenységeihez kapcsolódó anyagok gyűjtése internetről, könyvekből – anyaggyűjtemények, portfóliók, dokumentációk összeállítása – az elkészített termékek kiállítása a teremben, az iskolában, iskolán kívüli rendezvényeken – videofelvételek készítése és a tevékenységek elemzése – motorikai mozgásfejlesztő gyakorlatok játékos alkalmazása – folyamatos, változatos mérés, fejlesztő értékelés 2006/79/II. szám A gyakorlatokon a tanulói alkotóvágy tudatos kihasználásával a művelettanítás jól szolgálhatja a fegyelemre, figyelemre és pontosságra nevelés lehetőségeit. Az iskolák szabadságfoka és felelőssége egyaránt nagy. A tanulócsoport kezdeti képességét figyelembe véve az oktatás ütemét célszerű a befogadó-feldolgozó lehetőségekhez illeszteni. A tanulók folyamatos fejlődésének visszaigazolása lehet a hatékonyság növekedésének garanciája.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes